|  |
| --- |
| PROTOKOLL**MØTE I LEVELD, TORPO OG ÅL SOKNERÅD 23.11.2022 kl.17:00-19:00 – ÅL KYRKJESTUGU**Tilstades:Einar Brattegard, Else Karin Holte Veslegard, Birger Bolstad, Geir Wiknes, Anne Kjersti Frøyen, Arild Ø Hansen, Liv Solberg, Vigdis Vedvik Gåsterud, Wenche Skår-Ekse. Liv Solberg gjekk kl 17.45.Forfall: Torfinn Slåtto, Liv Margit Sørbøen, Wenche SmestadOpning v/Einar Brattegard: Om fabelen «Gutten, muldvarpen, reven og hesten» av Charlie Mackesy |
| **Saksnr.** |  | **Ansvar** |
| **67/22** | **Godkjenning av innkalling og protokoll**Ingen merknadar til innkalling, saksliste eller protokoll frå førre møte. |  |
| **68/22** | **Kyrkjebladet**Korleis kan den vanskelege økonomien til kyrkjebladet betrast? Me ser på alle ledd i denne prosessen.Posten har hittil stått for ein distribusjon som ikkje har vore god nok. Kyrkjeverja har fått tilbod frå Hallingdølen, som har ein meir effektiv og regelmessig fulldistribusjon. Hallingdølen skal ha 6.250 kr/pr nummer for å distribuera bladet, Posten tek 7.500 kr. Soknerådet vedtok å endra distribusjonskanal. Kyrkjeverje har undersøkt inntekter på annonsesal. Samanliknbare kyrkjeblad tek 1.500 kr pr støtteannonse pr år (altså publisering i fire blad). Ei annonse er på ca 4 x 6 cm. Kor mange annonser bør ein i tilfelle selja utan at det går ut over anna stoff? Kan det vera mogeleg å utfordra ei lokal bedrift (eller fleire?) til kvart nummer til å ta kostnaden med heile distribusjonen og gjennom det få ei større annonse i bladet? Me arbeider vidare med denne saka, blant anna skal kyrkjeverje og redaktør møta Kreator torsdag 1. desember.  | **Kyrkjeverje****Birger****AU** |
| **69/22** | **Kyrkja vår – samla plan om arbeidet i kyrkja**Ål er peika ut som pilotkommune for «Helhetlig menighetsplan», også kalla Kyrkja vår – samla plan for arbeidet i kyrkja. For å få framdrift i planarbeidet, som bør avsluttast i denne soknerådsperioden, vel soknerådet desse to til prosjektgruppa: Arild Ø. Hansen og Else Karin H. Veslegard. Også sokneprest og kyrkjeverje sit i prosjektgruppa.  | **Kyrkjeverje****Sokneprest****Arild****Else Karin** |
| **70/22** | **Søknad om felles sokneråd som fast ordning - tal på varamedlemmer frå kvart sokn**Kyrkjemøtet har vedteke reglar for felles sokneråd som fast ordning. Soknerådet gjorde eit endeleg vedtak om å søkja om dette innan 1. februar 2023. Soknepresten får fullmakt til å skriva søknaden og senda den. Så mange varamedlemmer, i soknerådsvalet, skal det vera frå kvart sokn: 3 frå Leveld, 3 frå Torpo, 4 frå Ål.  | **Geir W.**  |
| **71/22** | **Møteplan 1.halvår 2023**25.01 kl 17 - 19 + fellesråd08.03 kl 17 - 19 + fellesråd19.04 kl 17 - 19 + fellesråd10.05 kl 17 - 19 + fellesråd14.06 kl 17 - 19 + fellesrådPga kyrkjevalet hausten 2023 og nominasjonsprosessen i sokna kan det bli fleire møte.  |  |
| **72/22** | **Val av leiar og nestleiar**Einar Brattegard er attvald som leiar, Else Karin Holte Veslegard er attvald som nestleiar. |  |
| **73/22** | **Ofringar 1.halvår 2023**Gruppene sette opp ofringar i gudstenestene *berre* fram til påske. Sjå vedlegg til protokollen.Kva prinsipp skal me følgja ved fastsetjing av offerformål? Det er spørsmål som me endå ein gong kjem tilbake; saka blir teken opp på første soknerådsmøte i 2023. Til dømes har KPK (Kristelig Pressekontor) sendt ut ein oversikt over offersøknader dette året, kan me gjera oss nytte av dette på ein betre måte enn me tidlegare har gjort, korleis kan ofringane betre tilpassast gudstenestene?  |  |
| **74/22** | **Kyrkjekaffi 1.halvår 2023:**Når det er spesielle gudstenester, til dømes utdeling av 4 årsbok, er det naturleg med kyrkjekaffi og saft og bollar. Dette har dei ulike sokna teke omsyn til. Oversikt over kyrkjekaffi *berre* fram til påske: Sjå sak 73/22 og vedlegget til protokollen.  |  |
| **75/22** | **Budsjett 2023**Gruppene arbeidde med å setja opp budsjett for kvar sine sokn. Dei foreslåtte budsjetta blir ettersendte og lagt ved protokollen. Soknerådet vedtek budsjetta i neste møte.  |  |
| **76/22** | **Meldingar**Ingen |  |
| **77/22** | **Eventuelt:**Om kyrkjevalet 2023: Nominasjonskomiteane for soknerådsvalet er i gang med arbeidet. Soknerådsmedlemmene er oppmoda om å koma med forslag på kandidatar til bispedømmevalet. Saka kjem opp på neste møte.  |  |
|  | **Neste møte: 25. januar 2023 kl. 17.00** |  |
|  | Skrivar: Birger Bolstad |  |